**KLAIPĖDOS MIESTO SAVIVALDYBĖS ADMINISTRACIJA**

**KLAIPĖDOS MIESTO TAUTINIŲ MAŽUMŲ TARYBOS POSĖDŽIO PROTOKOLAS**

 2017-04-13 Nr. T1-12645

Posėdžio data: 2017 m. kovo 21 d.

Posėdžio pradžia: 10 val.

Posėdžio pabaiga: 11 val.

Posėdžio vieta: 137 pasitarimų kambarys, I a., Klaipėdos miesto savivaldybė, Liepų g. 11

Posėdžio pirmininkas – Narūnas Lendraitis, Klaipėdos miesto savivaldybės administracijos Ugdymo ir kultūros departamento Kultūros skyriaus vedėjas.

Posėdžio sekretorė – Kristina Norvilė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė

Dalyvavo (12 narių iš 14):

Albert Albertjan Klaipėdos armėnų bendruomenės „Van“ pirmininkas;

Tatjana Vasičkina rusų bendrijos „Lada“, „Otečestvo“pirmininkė;

Ilfir Gibadulin Klaipėdos totorių bendrijos „Nur“ pirmininkas;

Rasa Miuller Klaipėdos vokiečių bendrijos pirmininkas;

Irena Songing Lietuvos lenkų sąjungos Klaipėdos skyriaus pirmininkė;

Rana Mammadova Klaipėdos regiono azerbaidžaniečių bendrijos „Azeris“ pirmininkė;

Gotfridas Tapinas Klaipėdos apskrities latvių asociacijos „Atpūta“ primininkas;

Lidia Trigub Ukrainos centro „Rodyna“ pirmininkė;

Natalija Domnenko baltarusių bendrijos „Krynica“ primininkė;

Feliksas Puzemskis Klaipėdos žydų bendruomenės „Šalom“ pirmininkas;

Narūnas Lendraitis, Klaipėdos miesto savivaldybės administracijos Ugdymo ir kultūros departamento Kultūros skyriaus vedėjas;

Alfonsas Vildžiūnas, Klaipėdos miesto savivaldybės tarybos Sveikatos ir socialinių reikalų komiteto narys

Kiti posėdžio dalyviai:

1. Kristina Norvilė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė;

Jelena Butkevičienė Tautinių kultūros centro direktorė.

 Posėdžio medžiaga:

1. Klaipėdos miesto tautinių mažumų tarybos (toliau – Taryba) prie Klaipėdos miesto savivaldybės tarybos nuostatai, 3 lapai.

DARBOTVARKĖ:

1. **Dėl Klaipėdos miesto tautinių mažumų tarybos prie Klaipėdos miesto savivaldybės tarybos pirmininko rinkimo.**
2. **Dėl Klaipėdos miesto tautinių mažumų tarybos prie Klaipėdos miesto savivaldybės tarybos 2 narių delegavimo į Tautinių kultūrų centrą.**
3. **SVARSTYTA. Klaipėdos miesto tautinių mažumų tarybos prie Klaipėdos miesto savivaldybės tarybos pirmininko rinkimo.**

Posėdžio pirmininkas Narūnas Lendraitis informavo Klaipėdos miesto tautinių mažumų tarybą, kad pirmininką galima rinkti atviru ir uždaru balsavimo būdu. Klaipėdos miesto tautinių mažumų taryba vienbalsiai pasisakė už atvirą balsavimo būdą.

Klaipėdos miesto tautinių mažumų taryba pasiūlė tris galimus kandidatus pirmininko pozicijai užimti: Feliksą Puzemskį, Rasą Miuller ir Albert Albertjan. Rasą Miuller ir Albert Albertjan atsisakė kandidatuoti į pirmininko poziciją. Klaipėdos miesto tautinių mažumų taryba balsavo vienbalsiai už Felikso Puzemskio išrinkimą tarybos pirmininku.

NUTARTA: Teikti Felikso Puzemskio kandidatūrą į Tarybos pirmininko vietą savivaldybės merui.

1. **SVARSTYTA.** **Dėl Klaipėdos miesto tautinių mažumų tarybos prie Klaipėdos miesto savivaldybės tarybos 2 narių delegavimo į Tautinių kultūrų centrą.**

Klaipėdos miesto tautinių mažumų taryba pasiūlė tris galimus kandidatus, siūlomus deleguoti į Tautinių kultūrų centrą: Rana Mammadova, Ilfir Gibadulin ir Natalija Domenko. Už Raną Mammadovą balsavo 7 tautinių mažumų tarybos nariai, 1 – susilaikė. Už Ilfir Gibadulin balsavo 9 tautinių mažumų tarybos nariai. Už Natalija Domenko balsavo 6 tautinių mažumų tarybos nariai, 2 – susilaikė. Tautinių mažumų taryba nusprendė bendru sutarimu dėl Ranos Mammadovos ir Ilfir Gibadulinn delegavimo į Tautinių kultūrų centrą.

Narūnas Lendraitis priminė, kad Tarybos pirmininko kandidatūrą savivaldybės mero teikimu tvirtina Savivaldybės taryba. Po minėtos procedūros organizuojamas kitas Tarybos posėdis, kurio metu Tarybos nariai išsirenka Tarybos primininko pavaduotoją.

Kristina Norvilė, Kultūros skyriaus vyr. specialistė, akcentavo esamą paraiškų vertinimo ekspertų, vertinančių tautinių mažumų projektus, stygių ir paprašė Tarybos narių pagalvoti iki kito posėdžio apie galimus kandidatus iš jų bendruomenių.

Rasa Miuller Kultūros skyriui pristatė Vokiečių bendrijos išleistą audio diską su Taravos Anikės dainos įrašu vokiečių ir lietuvių kalbomis. Tarybos narė pasiūlė teatro aikštėję šalia Anikės skulptūros arba Klaipėdos dramos teatro fojė pastatyti kolonėles ir nustatytomis valandomis leisti Taravos Anikės dainos įrašą.

Kultūros skyriaus vedėjas N. Lendraitis susidomėjo pasiūlyta idėja, bet paprašė Rasos Miuller pateikti idėjos įgyvendinimo planą.

Gotfridas Tapinas pareiškė pageidavimą dėl radijo laidų ciklo, pristatančio skirtingas tautinių mažumų bendrijas.

Rasa Miuller pasiūlė tarybos nariui kreiptis į radijo stotį „RadijoGAMA“, kurios formatas būtų tinkamas transliuoti laidas apie tautinių mažumų bendruomenes.

NUTARTA: Deleguoti į Tautinių kultūrų centrą Raną Mammadovą ir Ilfirą Gibadulinną. Įpareigoti Tarybos narius deleguoti po vieną kandidatą, galinti tapti tautinių mažumų paraiškų vertinimo ekspertu.

|  |  |
| --- | --- |
| Posėdžio pirmininkas | Narūnas Lendraitis |
|  |
| Posėdžio sekretorius | Kristina Norvilė |